open-index/open-wikipedia-markdown huggingface dataset:
அரசு உயர்நிலைப் பள்ளி, நாரணாபுரம்

**நாரணாபுரம் அரசு உயர்நிலைப்பள்ளி**, தமிழ்நாட்டில் விருதுநகர் மாவட்டத்திலுள்ள நாரணாபுரம் பேரூராட்சியிலுள்ள 2010 ஆம் ஆண்டு மத்திய இடைநிலைக்கல்வித் திட்ட உதவியுடன் தரம் உயர்த்தப்பட்ட ஓர் பள்ளி ஆகும். அதற்கு முன்பு இப்பள்ளி நடுநிலைப்பள்ளியாக இருந்து வந்தது. பள்ளி ஆரம்பிக்கும் போது 34 மாணவர்களைக் கொண்டே ஆரம்பிக்கப்பட்டது. பின்பு படிப்படியாக மாணவர்களின் எண்ணிக்கை உயரத் தொடங்கியது. இப்பள்ளியில் நாரணாபுரம் மற்றும் அதைச் சுற்றி உள்ள ஜமீன்சல்வார்பட்டி, பெத்துலுபட்டி, லட்சுமியாபுரம், சிவகாசிக்கு அருகாமையில் உள்ள பகுதி மாணவர்கள் பயின்று வருகின்றனர். தற்போது இப்பள்ளியில் 20 ஆசிரியர்கள் உள்ளனர். 579 மாணவ மாணவியர்கள் பயின்று வருகின்றனர். 2014-15 ஆம் கல்வி ஆண்டில் பத்தாம் வகுப்பில் 111 மாணவர்கள் தேர்வு எழுதி 111 மாணவர்களும் தேர்வாகி 100க்கு 100 தேர்ச்சி பெற்றனர்.

2020-21 ஆம் கல்வி ஆண்டில் தற்போது 811 மாணவர்கள் பயின்று வருகின்றனர். 30 ஆசிரியர்கள் பணியாற்றி வருகின்றனர்.

## மேற்கோள்கள்

பகுப்பு:விருதுநகர் மாவட்டத்திலுள்ள அரசுப் பள்ளிகள்
பிளாட்டினம் புரோமைடு

**பிளாட்டினம் புரோமைடு** *(Platinum bromide)* என்பது PtBr2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அடர்பச்சை நிறத்தில் தூளாக உள்ள இச்சேர்மமானது பல பிளாட்டினம் புரோமைடு சேர்மங்கள் தயாரிப்புக்கு முன்னோடியாக விளங்குகிறது. பலேடியம் குளோரைடு மற்றும் பலேடியம் புரோமைடு சேர்மங்கள் போலவே பிளாட்டினம் புரோமைடும் ஒருங்கிணைவு கரைப்பான்கள் அல்லது ஈந்தணைவி வழங்கிகள் முன்னிலையில் மட்டுமே கரைகிறது.

## பயன்கள்

பிளாட்டினம் புரோமைடுடன் இமிடசோனியம் உப்பு வேற்று வளைய முன்னோடிகளை சூடுபடுத்துவதால் பிளாட்டினத்தின் தாண்டல் உலோக கார்பீன் அணைவுச் சேர்மங்கள் தயாரிக்க முடியும். மற்றும், இருமெத்தில் கந்தகாக்சைடில் உள்ள சோடியம் அசெட்டேட்டை சூடுபடுத்துவதாலும் பிளாட்டினத்தின் தாண்டல் உலோக கார்பீன் அணைவுச் சேர்மங்கள் தயாரிக்க முடியும்.

தோலில் படநேர்ந்தால் எரிச்சலூட்டும்.

## மேற்கோள்கள்

 

பகுப்பு:பிளாட்டினம்(II) சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:பிளாட்டினம் குழு ஆலைடுகள்
காமராஜர் காலனி, விளாம்பட்டி

**காமராஜர் காலனி** விருதுநகர் மாவட்டம், சிவகாசி ஒன்றியம், மாரனேரி கிராமம், விளாம்பட்டி ஊராட்சிக்கு உட்பட்ட ஒரு சிற்றூர் ஆகும். இக்கிராமத்தில் சுமார் 350 குடும்பங்கள் வசிக்கின்றனர். அனைத்து மக்களின் பிரதானத் தொழில் பட்டாசு தொழில் ஆகும். சிலர் தீப்பெட்டித் தொழிலும் ஈடுபடுகின்றனர். இக்கிராமத்தின் மாணவர்கள் விளாம்பட்டி மேல்நிலைப்பள்ளியிலும், தொடக்கப்பள்ளியிலும் தங்களது பள்ளிக் கல்வியை பயில்கின்றனர்.

## மேற்கோள்கள்

*http://elections.tn.gov.in/pdf/dt26/ac205/ac205024.pdf  (பக்கம்-19)

பகுப்பு:விருதுநகர் மாவட்டத்திலுள்ள கிராமங்கள்
ரெட்டிப் பேரரசு

**ரெட்டிப் பேரரசு** (Reddy kingdom) (ஆட்சி காலம்: கி பி 1325–1448)தென்னிந்தியாவின் தற்கால ஆந்திரப் பிரதேசம் கடற்கரை மற்றும் மத்திய ஆந்திரப் பிரதேசத்தின் பகுதிகளை  கொண்டது. காக்கத்தியர் பேரரசையும் மற்றும் தேவகிரி யாதவர்களை வென்ற பின்பு தில்லி சுல்தானகப் படைகளை எதிர் கொள்ள வேண்டி, **புரோலய வேமா ரெட்டி**  என்பவர் இப்பேரரசை கி. பி 1325இல் நிறுவினார்.

## தோற்றம்
தெலுங்கானா பகுதியை ஆண்ட காக்கத்தியர் பேரரசில், ரெட்டி இன மக்கள் படைத் தலைவரகளாகவும், குறுநில மன்னர்களாகவும் இருந்தவர்கள். தில்லி சுல்தான்களால், காகாதீயப் பேரரசு 1323இல் வீழ்ச்சி கண்ட பின், ரெட்டி குறுநில மன்னர்கள் தன்னாட்சியுன் ஆட்சி புரிந்தனர். புரொலய வேமா ரெட்டி என்பவர் தற்கால பிரகாசம் மாவட்டம், அத்தங்கி எனும் ஊரில் தற்காலிகமாக தலைநகரத்தை அமைத்து ரெட்டிப் பேரரசை 1325இல் நிறுவினார். பின்னர் ராஜமுந்திரிக்கு தலைநகரம் மாற்றம் செய்யப்பட்டது.

## பேரரசின் விரிவாக்கம்

ரெட்டி பேரரசர்கள் மத்திய ஆந்திரத்தையும், கடற்கரை ஆந்திரப் பிரதேசத்தையும் 1325 முதல் 1448 முடிய ஆட்சி செய்தனர்.பின்னர் வடக்கில் ஒடிசாவின் கட்டக் முதல் தெற்கில் காஞ்சிபுரம் மற்றும் மேற்கில் ஸ்ரீசைலம் வரை ரெட்டிப் பேரரசு விரிவு படுத்தப்பட்டது. தற்காலிக தலைநகரம் அத்தங்கியிலிருந்து ராஜமுந்திரிக்கு மாற்றப்பட்டது.இரண்டு மலைக் கோட்டைகளை கட்டினர். ஒன்று விஜயவடாவிற்கு வடமேற்கில் 20 கி. மீ தொலைவில் கொண்டபள்ளியில் ஒரு மலைக் கோட்டையும், மற்றொன்று குண்டூரிலிருந்து மேற்கில் 30 கி. மீ தொலைவில் கொண்டவீடு எனுமிடத்தில் ஒரு மலைக் கோட்டை கட்டினர். பெல்லம்கொண்டா, வினுகொண்டா மற்றும் நாகாஜூனா கோட்டைகள் ரெட்டி அரசின் கீழ் வந்தன.
 
ஒடிசாவின் கஜபதி பேரரசு, 15ஆம் நூற்றாண்டின் நடுவில் ரெட்டிப் பேரரசை வெற்றிக் கொள்ளும் வரை ஆந்திராவை ஆட்சி செய்தனர். 

கிருஷ்ணதேவராயரால் கஜபதி பேரரசு வெற்றி கொள்ளப்பட்ட போது, ரெட்டிப் பேரரசும் கிருஷ்ணதேவராயால் வெற்றிக் கொள்ளப்படது.

## ரெட்டி பேரரசர்கள்
# பிரளய வேமா ரெட்டி  கி பி 1325-1424 - ரெட்டிப் பேரரசை நிறுவியவர்.
# அனவோதா ரெட்டி  1335-1364 - பிரளய வேமா ரெட்டியின் மகன்
# அனவெமா ரெட்டி  1364-1386 - அனவோதா ரெட்டியின் சகோதரன். ராஜமுந்திரி நகரத்தை இசுலாமியர்களிடமிருந்து கைப்பற்றி ரெட்டி அரசின் தலைநகரத்தை ராஜமுந்திரிக்கு மாற்றியவர்.
# கொமாரகிரி ரெட்டி 1386-1402 - அனவோதா ரெட்டியின் மகன்
# கட்டய வேமா ரெட்டி 1395-1414 - விசயநகரப் பேர்ரசர் ஹரிஹர ராயலுவின் மகளை மணம் செய்து கொண்டவர்.
# அல்லாதா ரெட்டி  1414-1423 
# வீரபத்திர ரெட்டி 1423-1448

## சமயம் & இலக்கியம்

 
ரெட்டி அரசர்கள் சைவ சமயத்திற்கும், வைணவ சமயத்திற்கு ஆதரவாக இருந்தனர். ஸ்ரீசலைத்தில் சிவன் கோயிலையும், அகோபிலத்தில் நரசிம்மர் கோயிலையும் அன்னியப் படையெடுப்புகளிலிருந்து காத்து பராமரித்தனர். இவ்வரசின் காலத்தில் ஆந்திரத்தில் சமசுகிருதம் வளர்ந்து பல இலக்கியங்களை வழங்கியது.

## மேற்கோள்கள்

## வெளி இணைப்புகள்
*  Prolaya Vema Reddy : Rise of the Warrior King

பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:ஆந்திரப் பிரதேசம்
பகுப்பு:ஆந்திரப் பிரதேச வரலாறு
பகுப்பு:இந்திய அரச மரபுகள்
காலச்சூரி பேரரசு

**காலச்சூரி பேரரசு** (Kalachuri Empire) (ஆட்சி காலம்; கி பி 1130–1184) மத்திய இந்தியாவின்  விந்திய மலைக்கு வடக்கேயும், விந்திய மலைக்கு தெற்கேயும் இரண்டு பேரரசுகளாக  11ஆம் நூற்றாண்டு முதல் 12ஆம் நூற்றாண்டு முடிய ஆட்சி செய்தன. 

இந்தியாவின் ஜபல்பூர் அருகே உள்ள திருபுரி (திவார்) நகரை தலைநகராகக் கொண்டு, தற்கால மத்தியப் பிரதேசம், இராஜஸ்தான், பகுதிகளை ஆண்ட வடக்கு காலச்சூரி பேரரசின் ஆட்சியாளர்களை, சேதி நாட்டவர் அல்லது ஹேஹேயர்கள் (இராஜபுத்திர குலம்) என்றழைப்பர். இப்பேரரசு எட்டாம் நூற்றாண்டில் துவங்கி, படிப்படியாக வளர்ந்து 12 முதல் 13வது நூற்றாண்டு காலத்தில் வீழ்ச்சியடையத் துவங்கியது. விந்திய மலைக்கு தெற்கே தற்கால கன்னடப் பகுதிகளை ஆட்சி செய்த காலச்சூரி பேரரசர்களை ஆரியரல்லாத திரிகூட வம்சத்தவர் எனப்பட்டனர்.
துவக்ககால காலச்சூரி அரசர்கள், நர்மதை சமவெளியில் அமைந்திருந்த மகிழ்மதி நகரத்தை தலைநகராகக் கொண்டு, கி. பி 550 - 620 முடிய தற்கால மகாராஷ்டிரம் மாலவம் மற்றும் மேற்கு தக்கானப் பகுதிகளை ஆண்டனர். துவக்க கால தெற்கு காலச்சூரி அரசர்களில் புகழ் பெற்றவர்கள் கிருஷ்ணராஜன், சங்கரகனன், புத்தராஜன் ஆவர். காலச்சூரிகள் இந்துசமயத்தை குறிப்பாக பாசுபதத்தை பின்பற்றினர்.

**தெற்கு காலச்சூரிப் பேரரசு** 1130 - 1184 முடிய தற்கால கருநாடக மாநிலத்தின் வடக்குப் பகுதிகளையும், மகாராஷ்டிர மாநிலத்தின் சில பகுதிகளையும் ஆண்டது.  தெற்கு காலச்சூரிகள் தக்காணத்தில் 1156 - 1184 கால கட்டத்தில் தங்கள் பேரரசை நிலைநாட்டியது.

## காலச்சூரிகளின் தோற்றம்

### மத்திய இந்தியாவில் தோற்றம்

பதாமி சாளுக்கியர்களின் வருகைக்கு முன்னர், காலச்சூரிப் பேரரசில் மத்திய மற்றும் மேற்கு இந்தியாவின் குஜராத், இராஜஸ்தான், மால்வா, கொங்கணம் மற்றும் மகாராஷ்டிராவின் சில பகுதிகள் அடங்கி இருந்தன.

## தெற்கு காலச்சூரி குலம்

 

துவக்க கால தெற்கு காலச்சூரி குலங்கள் சமண சமயத்தை பின்பற்றியது. மேலைச் சாளுக்கியர்களுக்கும், ஆறாம் விக்கிரமாதித்தியப் பேரரசுக்கு கப்பம் செலுத்தியது. மேலைச் சாளுக்கியர்களுடன் திருமண உறவு கொண்டிருந்தனர்.

### தெற்கு காலச்சூரிப் பேரரசின் வீழ்ச்சி
பதாமி சாளுக்கியர்களின் எழுச்சியால் தெற்கு காலச்சூரிப் பேரரசு 7ஆம் நூற்றாண்டு முதல் வீழ்ச்சி அடையத் துவங்கியது.
 
### தெற்கு காலச்சூரி அரச குலங்கள்
* உசிதா 
* அசகா 
* கன்னம் 
* கிரியசகா 
* முதலாம் விஜ்ஜலா 
* கன்னமா 
* ஜொகாமா 
* பெர்மடி
* இரண்டாம் விஜ்ஜலா -  (1130–1167)
* சோவிதேவா (1168–1176)
* மல்லுகி  --> சங்கமாவால் வீழ்த்தப்பட்டான் 
* சங்கமா  (1176–1180)
* அகாவமல்லா  (1180–1183)
* சிங்கனா  (1183–1184)

## மேற்கோள்கள்

* Dr. Suryanath U. Kamath (2001). A Concise History of Karnataka from pre-historic times to the present, Jupiter books, MCC, Bangalore (Reprinted 2002)

## வெளி இணைப்புகள்
*12th Century Lingayat Religion
*Coins of the Early Kalachuris
*Kalachuri-Chedi Inscriptions Part1 from whatisindia.com

பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:மகாராட்டிர வரலாறு
பகுப்பு:கர்நாடக வரலாறு
பகுப்பு:தெலங்காணா வரலாறு
தேவா பேரரசு

**தேவா பேரரசு** (Deva Dynasty) (ஆட்சி காலம் 12-13வது நூற்றாண்டு)  மத்தியகால இந்தியாவில் வங்கத்தில் சென் பேரரசுக்கு பின்னர் கிழக்கு வங்காளத்தை ஆண்ட இந்து ஆட்சியாளர்கள். இப்பேரரசின் தலைநகரமாக தற்காலத்தில் வங்காள தேசம் நாட்டில் உள்ள விக்கிரம்பூர் நகரம் ஆகும். இப்பேரரசின் முடிவு காலம் குறித்து அறிய இயலவில்லை.

இந்த இந்து வைணவ சமயத்தைப் பின்பற்றிய இந்த தேவா பேரரசுக்கு முன்பு பௌத்த சமயத்தை சார்ந்த, எட்டு முதல் ஒன்பதாம் நூற்றாண்டு முடிய தேவபர்வதம் நகரை தலைநகராகக் கொண்டு நான்கு மன்னர்கள் ஆட்சி செய்தனர். பழங்கல்வெட்டுகளில் அவர்களில் சாந்தி தேவா, வீரதேவா, ஆனந்த தேவா மற்றும் பவதேவா என நான்கு அரசர்கள் பெயர் காணப்படுகிறது.

தேவா பேரரசின் வரலாற்றை, தாமோதர தேவா என்பவர் சாலிவாகன ஆண்டு 1156, 1158 மற்றும் 1165 இல் எழுதிய மூன்று செப்பேடுகள் மூலம் தெரியவருகிறது.

## இதையும் காண்க
*பாலப் பேரரசு
* கௌடப் பேரரசு
* காம்போஜ பால வம்சம்
* சென் பேரரசு

## மேற்கோள்கள்

பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:மேற்கு வங்காளத்தின் வரலாறு 
பகுப்பு:வங்காளதேச வரலாறு
உலக ஊழல் பாரமானி

**உலக ஊழல் பாரமானி** என்பது ஊழல் பற்றி பொதுமக்களிடம் நடத்தப்பட்ட பாரிய மதிப்பீட்டின் அறிக்கையின் *பன்னாட்டு வெளிப்படைத்தன்மை* அமைப்பின் வெளியீடாகும். இவ்மதிப்பீடு 107 நாடுகளில் உள்ள 114,000 பேரிடம் ஊழல் பற்றிய அவர்களின் பார்வையாகும்

## 2013 இல் நீங்கள் இலஞ்சம் கொடுத்துள்ளீர்களா?

## இவற்றையும் பார்க்க
*ஊழல் மலிவுச் சுட்டெண்

## உசாத்துணை

பகுப்பு:நாடுகள் தொடர்பான பட்டியல்கள்
பாயீ சுசி

**பாயீ சுசி** (*Bae Suzy*, பிறப்பு: அக்டோபர் 10, 1994)  ஒரு தென் கொரிய நாட்டு நடிகை மற்றும் பாடகி ஆவார். இவர் 2010ஆம் ஆண்டு ட்ரீம் ஹை என்ற தொலைக்காட்சி தொடரின் மூலம் நடிப்புத்துறைக்கு அறிமுகமானார், அதைத் தொடர்ந்து பிக் போன்ற தொடர்களில் நடித்துள்ளார். இவர் பல பாடல்கள் பாடியுள்ளார் என்பது குறிப்பிடத்தக்கது.

## மேற்கோள்கள்

## வெளி இணைப்புகள்
* 

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:தென் கொரிய தொலைக்காட்சி நடிகைகள்
பகுப்பு:தென் கொரியத் திரைப்பட நடிகைகள்
பகுப்பு:தென் கொரிய விளம்பர நடிகைகள்
பகுப்பு:தென் கொரிய பாடகிகள்
மயிலன் குளம் வேளைக்காரர் கல்வெட்டு

**மயிலன் குளம் வேளைக்காரர் கல்வெட்டு**, இலங்கையின் திருகோணமலை மாவட்டத்தில், திரியாய்ப் பகுதியில் மயிலன் குளம் என்னும் இடத்தில் கண்டுபிடிக்கப்பட்ட ஒரு தமிழ்க் கல்வெட்டு ஆகும். கற்றூண் ஒன்றில் 15 வரிகளில் இக்கல்வெட்டு எழுதப்பட்டுள்ளது. 1980ல் இக்கல்வெட்டுப்பற்றி அறியவந்தபோது, பேராதனைப் பல்கலைக்கழகத்தைச் சேர்ந்த செ. குணசிங்கம் அதை வாசித்து வெளியிட்டார்.

## காலம்
இக்கல்வெட்டில் காணும் "*சிறீ அபைய சலாமேகச் சக்கரவர்த்திகள் சிறீ ஜயபாகு தேவர்க்கு யாண்டு பதினெட்டாவது ...*" என்னும் தொடர்மூலம் இது, சிறீ ஜயபாகு என்னும் அரசனின் 18 ஆவது ஆட்சியாண்டில் எழுதப்பட்டது என்பது தெளிவு. தமையனான முதலாம் விஜயபாகு இறந்தபின் ஜயபாகு 1010ம் ஆண்டில் அரசனாக முடிசூட்டிக்கொண்டான். எனவே அவனது 18 ஆவது ஆண்டு என்பது 1028 ஆம் ஆண்டு ஆகும். ஆனால், குறுகிய காலத்திலேயே விஜயபாகுவின் மகன் விக்கிரமபாகு இவனைத் துரத்திவிட்டு  ஆட்சியைக் கைப்பற்றிக்கொண்டான் என்பதால் குறித்த ஆண்டில் விக்கிரமபாகுவே அரசனாக இருந்தான். ஆனால், இவன் முடிசூடாமல் அரசாண்டான் என்றும் அதனால், கல்வெட்டுக்கள் தொடர்ந்தும் ஜயபாகுவின் ஆட்சியாண்டைக் குறித்தே வெளியிடப்பட்டன என்றும் கருதப்படுகிறது.

## மேற்கோள்கள்

## உசாத்துணைகள்
* பத்மநாதன், சி., இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

## இவற்றையும் பார்க்கவும்
* இலங்கைத் தமிழ்க் கல்வெட்டுக்களின் பட்டியல்

பகுப்பு:இலங்கைத் தமிழ்க் கல்வெட்டுகள்
கார்பனீராக்சைடு வெளியீடு அடிப்படையில் நாடுகளின் பட்டியல்

thumb|550px|Countries by carbon dioxide emissions in thousands of tonnes per annum, via the burning of fossil fuels (blue the highest).
[thumb|350px|Carbon dioxide emissions for the top 40 countries by total emissions in 2013, given as totals and per capita. Data from [http://edgar.jrc.ec.europa.eu/overview.php?v=CO2ts_pc1990-2013 EU Edgar database]](https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Co2-2013-top40.svg)
[thumb|350px|The cumulative CO2 emissions between 1970 and 2013 from the top 40 countries in the world, including some extra-national bodies. The data comes from the http://edgar.jrc.ec.europa.eu/overview.php?v=CO2ts_pc1990-2013 EU EDGAR database]
thumb|350px|China  emission in millions of tonnes from 1980 to 2009.

இது ஒரு **கார்பனீராக்சைடு வெளியீடு அடிப்படையில் நாடுகளின் பட்டியல்** ஆகும். பின்வரும் பட்டியல் 2010 ஆம் ஆண்டு தரவின்படி அமைந்துள்ளது. இதில் புதைபடிவ எரிமம் பற்ற வைத்தல், சீமைக்காரை உற்பத்தி ஆகியன மூலம் வெளியிடப்படும் கார்பனீராக்சைடு ஆகியன கருத்திலெடுக்கப்பட்டுள்ளது. நிலப்பாவனை, நிலப்பாவனை மாற்றம், காடுகள் என்பன இதில் உள்ளடங்கவில்லை. கடற் கலங்கள் வெளியிடும் கார்பனீராக்சைடு தேசிய எண்ணிக்கையில் உள்வாங்கப்படவில்லை. 

முதல் 10 நாடுகள் உலக மொத்தத்தில் 69% வெளிவிடுகின்றன. மெத்தேன் உட்பட்ட பைங்குடில் வளிமம் போன்றவை இத்தரவினுள் உள்வாங்கப்படவில்லை.

## பட்டியல் 2010 CO2 வெளியீடுகள்

## பட்டியல் - 2011 CO2 வெளியீடுகள் கணக்கீடு

## பட்டியல் - 2012 CO2 வெளியீடுகள் கணக்கீடு

## பட்டியல் - 2013 வெளியீடு கணக்கீடு

## உசாத்துணை

## வெளி இணைப்புகள்
The contents of this article comes from the latest figures from the millennium indicators as of 2009-07-14:
* *[http://mdgs.un.org/unsd/mdg/SeriesDetail.aspx?srid=749 United Nation Statistics Division]*
* *[http://unfccc.int/ghg_data/ghg_data_unfccc/items/4146.php GHG data from UNFCCC]* – United Nations Framework Convention on Climate Change GHG emissions data
*Breathing Earth – A visual real-time simulation that uses this  emissions data
*Google – public data "CO2 emissions (kt)"
*Google – public data "CO2 emissions (tonne per capita)"
*World CO2 Emissions | Tableau Public

பகுப்பு:நாடுகள் தொடர்பான பட்டியல்கள்
மின்சார நுகர்வு அடிப்படையில் நாடுகளின் பட்டியல்

இது ஒரு **மின்சார நுகர்வு அடிப்படையில் நாடுகளின் பட்டியல்** ஆகும். இதன் தரவுகள் அதிகமாக த வேர்ல்டு ஃபக்ட்புக் (*CIA*) என்பதை அடிப்படையாகக் கொண்டுள்ளன. 

## பட்டியல்

## உசாத்துணை

## வெளி இணைப்புகள்
*https://www.cia.gov/library/publications/the-world-factbook/rankorder/2042rank.html 
*http://www.nationmaster.com/graph/ene_ele_con-energy-electricity-consumption

பகுப்பு:நாடுகள் தொடர்பான பட்டியல்கள்
ஒவ்வொருவருக்கு கார்பனீராக்சைடு வெளியீடு அடிப்படையில் நாடுகளின் பட்டியல்

இது 1990 முதல் 2009 வரைக்குமான ஒரு **ஒவ்வொருவருக்கு கார்பனீராக்சைடு வெளியீடு அடிப்படையில் நாடுகளின் பட்டியல்** ஆகும். இத்தரவில் புதைபடிவ எரிமம் பற்ற வைத்தல், சீமைக்காரை உற்பத்தி ஆகியன மூலம் வெளியிடப்படும் கார்பனீராக்சைடு ஆகியன கருத்திலெடுக்கப்பட்டுள்ளது. நிலப்பாவனை, நிலப்பாவனை மாற்றம், காடுகள் என்பன இதில் உள்ளடங்கவில்லை. கடற் கலங்கள் வெளியிடும் கார்பனீராக்சைடு தேசிய எண்ணிக்கையில் உள்வாங்கப்படவில்லை.

## வருடாந்த ஒவ்வொருவருக்குமான (டொன்) கார்பனீராக்சைடு வெளியீடு

## இவற்றையும் பார்க்க
* கார்பனீராக்சைடு வெளியீடு அடிப்படையில் நாடுகளின் பட்டியல்
* கார்பன் சுழற்சி
* கியோட்டோ நெறிமுறை

## குறிப்புகள்
Source: United Nations Millennium Development Goals Indicators  (accessed 27 செப்டம்பர் 2012).

## வெளி இணைப்புகள்
* OECD Stats Extracts - Detailed பொருளியல் கூட்டுறவு மற்றும் வளர்ச்சிக்கான அமைப்பு country level environment statistics
* World Per Capita Carbon Dioxide Emissions - exhaustive and up to date list of statistic by country from Energy Information Administration (spreadsheet format)
* World Per Capita Carbon Footprint - exhaustive and up to date list of carbon footprint distributed on countries Norwegian University of Science and Technology
* World Bank Data - CO2 emissions (metric tons per capita), currently includes 2010 data.

பகுப்பு:நாடுகள் தொடர்பான பட்டியல்கள்
முதன்மை ஆற்றல் நுகர்வு, உற்பத்தி அடிப்படையில் நாடுகளின் பட்டியல்

thumb|550px|உலக ஆற்றல் நுகர்வு, 1989 - 1999.
இது ஒரு **முதன்மை ஆற்றல் நுகர்வு, உற்பத்தி அடிப்படையில் நாடுகளின் பட்டியல்** ஆகும்.

: 1 நாற்படிரில்லியன் பிரித்தானிய வெப்ப அலகு = 293 TW·h = 1055 EJ
: 1 நாற்படிரில்லியன் BTU/yr = 1055 EJ/yr = 0.293 PW·h/yr = 33.45 GW

## நாடுகள்

## உசாத்துணை

பகுப்பு:நாடுகள் தொடர்பான பட்டியல்கள்
பைங்குடில் வாயு வெளியீடு அடிப்படையில் நாடுகளின் பட்டியல்

இது ஒரு **பைங்குடில் வாயு வெளியீடு அடிப்படையில் நாடுகளின் பட்டியல்** (2010 ஆம் ஆண்டு) ஆகும். இது கார்பனீராக்சைடு, மெத்தேன், நைட்ரஸ் ஆக்சைடு, பேர்புளோரோகாபன், கைரோபுளோரோகாபன், சல்பர் கெக்சாபுளோரைட் வெளியீடு அடிப்படையில் அமைந்துள்ளது.

## பட்டியல்

## இவற்றையும் பார்க்க
* கார்பனீராக்சைடு வெளியீடு அடிப்படையில் நாடுகளின் பட்டியல்
* ஒவ்வொருவருக்கு கார்பனீராக்சைடு வெளியீடு அடிப்படையில் நாடுகளின் பட்டியல்
* காலநிலை மாற்றம்
* புவி சூடாதல்

## உசாத்துணை

பகுப்பு:நாடுகள் தொடர்பான பட்டியல்கள்
புதுப்பிக்கத்தக்க மூலங்களில் இருந்து மின்சாரம் உற்பத்தி செய்யும் நாடுகளின் பட்டியல்

இது ஒரு **புதுப்பிக்கத்தக்க மூலங்களில் இருந்து மின்சாரம் உற்பத்தி செய்யும் நாடுகளின் பட்டியல்** ஆகும்.

## முதல் 10 புதுப்பிக்கத்தக்க மின்சார உற்பத்தியாளர்கள்

Measurements are in TW•h/year (terawatt-hours per year), equal to 1 billion கிலோவாட் மணிs (3,600 ஜூல்s) per year.

## எல்லா நாடுகளும்
This list is based on EIA – International Energy Statistics.

## உசாத்துணை

பகுப்பு:நாடுகள் தொடர்பான பட்டியல்கள்
வெள்ளி அயோடேட்டு

**வெள்ளி அயோடேட்டு** *(Silver iodate)* என்பது AgIO3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். வெள்ளை நிறப் படிகங்களாக உள்ள இச்சேர்மம் வெள்ளி, அயோடின் மற்றும் ஆக்சிசன் ஆகிய தனிமங்கள் இணைந்து உருவாகிறது.  ஒளியால் பாதிக்கப்படும் இச்சேர்மம் தண்ணீரில் கரைவதில்லை.

## தயாரிப்பு
வெள்ளி நைட்ரேட்டுடன் சோடியம் அயோடேட்டு அல்லது பொட்டாசியம் அயோடேட்டு சேர்த்து வினைப்படுத்துவதால் வெள்ளி அயோடேட்டு தயாரிக்கலாம். இவ்வினையின் உடன்விளை பொருளாக சோடியம் நைட்ரேட்டு உருவாகிறது

மாறாக வெள்ளி ஆக்சைடு கரைசலில் அயோடினை செலுத்துவதாலும் வெள்ளி அயோடேட்டு தயாரிக்கலாம்.

## பயன்கள்
இரத்தத்தில் குளோரைடுகளின் சுவடறிய  வெள்ளி அயோடேட்டு பயன்படுகிறது.

## மேற்கோள்கள்

பகுப்பு:அயோடேட்டுகள்
பகுப்பு:வெள்ளி சேர்மங்கள்
பகுப்பு:ஆக்சிசனேற்றிகள்
ஈராக்சோசக்சினிக் அமிலம்

**ஈராக்சோசக்சினிக் அமிலம் அல்லது ஈராக்சோபியூட்டேனீராயிக் அமிலம்** *(Dioxosuccinic acid or dioxobutanedioic acid)* என்பது C4H2O6 அல்லது HO-(C=O)4-OH என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும்.

இம்மூலக்கூறில் இருந்து இரண்டு புரோட்டான்களை நீக்கும்போது   ஈராக்சோசக்சினேட்டு எதிர்மின் அயனி. (C4O62− அல்லது (O-(C=O)4-O)2−.) உருவாகிறது. இது முழுவதுமாக கார்பன் மற்றும் ஆக்சிசனைக் கொண்டுள்ள ஒரு ஆக்சோகார்பன் எதிர்மின் அயனியாகும். இவ்வெதிர்மின் அயனிகளைப் பெற்றுள்ள உப்புகளுக்கும், [-O-(C=O)4-O-] பகுதியைக் கூறாக கொண்டுள்ள எசுத்தர்களுக்கும்  இதேபெயர் பயன்படுத்தப்படுகிறது.

இம்மூலக்கூறில் இருந்து ஒரு புரோட்டானை நீக்கும்போது ஒரிணைதிறன் எதிர்மின் அயனியான ஐதரசனீராக்சோசக்சினேட்டு, C4HO6 &minus; அல்லது (HO-(C=O)4-O)&minus; தோன்றுகிறது.

## தோற்றம்

ஈரைட்ராக்சிபியூமரிக் அமிலம் வழியாக டார்டாரிக் அமிலத்தை ஆக்சிசனேற்றம் செய்யும் பொழுதும், இயற்கையில் , திராட்சையில் இருந்து தயாரிக்கப்படும் மது போன்றவற்றிலும் இது தோன்றுகிறது. 

## வினைகள்

ஈராக்சோசக்சினிக் அமிலம் இரண்டு மூலக்கூறு தண்ணீருடன் சேர்ந்து ஈரைட்ராக்சிடார்டாரிக் அமிலத்தைத், C4H6O8 அல்லது HO-(C=O)-(C(OH)2)2-(C=O)-OH. தருகிறது. ஈராக்சோசக்சினிக் அமில ஐதரேட்டு என்ற பெயரில் வர்த்தகரீதியாகவும் கிடைக்கிறது.
சில வினைகளில் ஈரைட்ராக்சிடார்டாரிக் அமிலம் ஈராக்சோசக்சினிக் அமிலம் போலவே வினைபுரிகிறது. உதாரணமாக, ஐதரசன் குளோரைடு முன்னிலையில் எத்தனால் வினைபுரிந்து எசுத்தர் ஈரீத்தைல் ஈராக்சோசக்சினேட்டைக் கொடுக்கிறது.

## மேற்கோள்கள்

## இவற்றையும் காண்க
*மெசாக்சாலிக் அமிலம்
*ஆக்சலோ அசெட்டிக் அமிலம் 
*பியூமரிக் அமிலம்

பகுப்பு:ஆக்சோ எதிர்மின் அயனிகள்
பகுப்பு:ஆல்பா-கீட்டோ அமிலங்கள்
இலித்திய உற்பத்தி அடிப்படையில் நாடுகளின் பட்டியல்

இது ஒரு **இலித்திய உற்பத்தி அடிப்படையில் நாடுகளின் பட்டியல்**இத் தரவுகள் 2014 ஆம் ஆண்டுக்குரியதாகும்.

## உசாத்துணை

பகுப்பு:இலித்தியம்
பகுப்பு:கனிமம் உற்பத்தி செய்யும் நாடுகளின் பட்டியல்கள்
அயோடைட்டு

**அயோடைட்டு** *(Iodite)* என்பது IO2− என்ற வேதி வாய்ப்பாடு கொண்ட அயோடின் மற்றும் ஆக்சிசன் சேர்ந்து உருவாகும் ஓர் எதிர்மின் அயனியாகும். இவ்வயனிக்குள் அயோடின் ஆக்சிசனேற்ற நிலை III இல் காணப்படுகிறது.

அயோடசமிலம் உள்ளிட்ட அயோடைட்டுகள் பெரிதும் நிலைப்புத் தன்மையற்றவை மற்றும் இதுவரை இவற்றைத் தனித்துப் பிரித்தெடுக்கவும் இயலவில்லை. எனினும் இவை அயோடைடு மற்றும் அயோடேட்டுகளுக்கு இடையில் மாற்றம் நிகழும்பொழுது இடைநிலை விளைபொருளாக அறியப்படுகின்றன

## பிற ஆக்சி எதிர்மின்னயனிகள்
−1, +1, +3, +5, அல்லது +7. என்ற ஆக்சிசனேற்ற நிலைகளை அயோடினால் ஏற்கமுடியும். நடுநிலை அயோடின் ஆக்சைடுகள் பலவும் அறியப்படுகின்றன.

## மேற்கோள்கள்

பகுப்பு:ஆக்சி எதிர்மின்னயனிகள்
குலாம் அலி (பாடகர்)

**உசுத்தாது குலாம் அலி** (*Ustad Ghulam Ali*, பி: 5 திசம்பர் 1940) **பாட்டியாலா இசைப்பரம்பரையைச்** சேர்ந்த பாக்கித்தானிய  கசல் இசைக்கலைஞர்  ஆவார். இவரை இவரது குருவாக விளங்கிய இந்தியப் பாடகர்  படே குலாம் அலி கானுடனோ அல்லது மற்றொரு பாக்கித்தானியப் பாடகரான *சோட்டே குலாம் அலி*யிடனோ குழப்பிக் கொள்ள வேண்டாம்.

தனது சமகாலத்துக் கலைஞர்களில் கசல் பாடுவதில் நிகரற்றவராக விளங்குகின்றார். of his era. His style and variations in singing கசலில் இவர் ஏற்படுத்தும் வேறுபாடுகளும் பாணிகளும் இவருக்கென்று அடையாளத்தை நிறுவியுள்ளது. மற்ற கசல் பாடகர்களைப் போலன்றி இவரது கசல்களில்  இந்துஸ்தானி இசையும் பிணைந்திருக்கும்.   பாக்கித்தான், இந்தியா, நேபாளம், வங்காளதேசம் ஆகிய நாடுகளிலும் ஐக்கிய அமெரிக்கா, ஐக்கிய இராச்சியம், மத்திய கிழக்கு நாடுகளிலுள்ள தெற்காசியர்களிடமும் மிகவும் புகழ்பெற்றுள்ளார்.  இவரது பல  கசல் பாட்டுகள் பாலிவுட் திரைப்படங்களில் இடம் பெற்றுள்ளன. இவரது சில புகழ்பெற்ற கசல்கள்:  *சுப்கே சுப்கே ராத் தின்* (இரவும் பகலும் மௌனமாக), *கல் சௌத்வின் கி ராத் தீ* (நேற்று பதினான்காம் இரவாக இருந்தது), *கியா ஹை பியார் ஜிசே* (யாரையாவது காதலித்துள்ளீர்களா) , *மை நசர் சே பீ ரகவூன்* (நான் விழியிலிருந்து குடிக்கிறேன்).  அண்மையில் வெளியான இவரது கசல் தொகுப்பு "அசரத்தேன்" 2014ஆம் ஆண்டிற்கான கிமா விருதுக்கு  சிறந்த கசல் பாடற்தொகுப்பு என்ற வகைப்பாட்டில் பரிந்துரைக்கப்பட்டுள்ளது.

அண்மையில் மும்பையில் நடைபெறவிருந்த இவரது இசைக் கச்சேரி  பாக்கித்தானியர் என்ற காரணத்தைக் கூறிய சிவ சேனையினரின் எதிர்ப்புகளால் நிகழ்த்தப்படவில்லை.  இருப்பினும் தில்லி, மேற்கு வங்காளம், மற்றும் உத்திரப் பிரதேச முதல்வர்கள் இவரது கச்சேரி தடையின்றி நடக்க தங்கள் மாநிலத்திற்கு வருமாறு அழைப்பு விடுத்துள்ளனர். இந்த தடுக்கப்பட்ட நிகழ்ச்சியை அடுத்து,  இலக்னோவில் தமது கச்சேரியை தடையின்றி நடத்தினார்.
## மேற்சான்றுகள்

## வெளி இணைப்புகள்
*Lyrics and English Translations of Compositions of Ghulam Ali 
*Ghulam Ali 
*List Of Ghulam Ali Ghazals & more 
*Ghulam Ali Concert 
*Ustad Ghulam Ali Live in Concert Windsor

பகுப்பு:கசல் பாடகர்கள்
பகுப்பு:பாகிஸ்தானியக் கலைஞர்கள்
பகுப்பு:1940 பிறப்புகள்
பகுப்பு:வாழும் மக்கள்
சிறீ சேவுகன் அண்ணாமலை கல்லூரி

**சிறீ சேவுகன் அண்ணாமலை கல்லூரி** இந்தியாவின் தமிழ்நாட்டில் சிவகங்கை மாவட்டத்தில் தேவகோட்டையில் செயற்பட்டுவரும் தமிழ்நாடு அரசு உதவி பெறும் கலை மற்றும் அறிவியல் கல்லூரிகளில் ஒன்றாகும். 1970ஆம் ஆண்டில் தொடங்கப்பட்ட இக்கல்லூரி தொடக்க காலத்தில் மதுரை காமராசர் பல்கலைக்கழகத்தின் இணைப்புக் கல்லூரியாக செயற்பட்டுவந்தது. தற்போது காரைக்குடி அழகப்பா பல்கலைக்கழகத்தின் இணைப்புக் கல்லூரியாக செயற்பட்டு வருகிறது.

## இதனையும் காண்க
* சிவகங்கை மாவட்டத்திலுள்ள கல்வி நிலையங்கள்

## மேற்கோள்கள்

பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பகுப்பு:சிவகங்கை மாவட்டத்திலுள்ள தனியார் கலைக் கல்லூரிகள்
பகுப்பு:அழகப்பா பல்கலைக்கழக இணைவுக்கல்லூரிகள்
கனிம உற்பத்தி அடிப்படையில் நாடுகளின் பட்டியல்

இவ் **கனிம உற்பத்தி அடிப்படையில் நாடுகளின் பட்டியல்** பின்வரும் பட்டியல்களின் சுருக்கத் தொகுப்பாகவுள்ளது.

## எரிபொருள்
### புதைபடிவ எரிமங்கள்

### அணு எரிபொருட்கள்

## இரத்தினக்கற்கள்

## உலோகமங்கள்

## உசாத்துணை

பகுப்பு:நாடுகள் தொடர்பான பட்டியல்கள்
பகுப்பு:கனிமம் உற்பத்தி செய்யும் நாடுகளின் பட்டியல்கள்
வெள்ளீய உற்பத்தி அடிப்படையில் நாடுகளின் பட்டியல்

இது ஒரு **வெள்ளீய உற்பத்தி அடிப்படையில் நாடுகளின் பட்டியல்** ஆகும். இத் தரவுகள் 2014 ஆம் ஆண்டுக்குரியதாகும்.

## உசாத்துணை

பகுப்பு:வெள்ளீயம்
பகுப்பு:கனிமம் உற்பத்தி செய்யும் நாடுகளின் பட்டியல்கள்
துத்தநாக நைட்ரேட்டு

**துத்தநாக நைட்ரேட்டு** *(Zinc nitrate)* என்பது Zn(NO3)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்திலுள்ள இப்படிகத் திண்மம் ஈரமுறிஞ்சியாகவும் அறுநீரேற்றாகவும் (Zn(NO3)2•6H2O) காணப்படுகிறது. ஆல்ககால் மற்றும் நீர் ஆகிய இரண்டிலும் இது கரைகின்றது.

## தயாரிப்பு மற்றும் வினைகள்

பொதுவாக துத்தநாகத்தை நைட்ரிக் அமிலத்தில் கரைத்து துத்தநாக நைட்ரேட்டு தயாரிக்கப்படுகிறது. இவ்வினை நைட்ரிக் அமிலத்தின் அடர்த்தியை அடிப்படையாகக் கொண்டது ஆகும். அடர் அமிலத்தைப் பயன்படுத்தினால் அமோனியம் நைட்ரேட்டு உருவாகிறது.

:Zn + 2 HNO3 (நீர்த்த அமிலம்) → Zn(NO3)2 + H2
:4 Zn + 10 HNO3 (அடர் அமிலம்) → 4 Zn(NO3)2 + NH4NO3 + 3 H2O

சூடுபடுத்தும் பொழுது, துத்தநாக நைட்ரேட்டு  வெப்பசிதைவுக்கு உட்பட்டு துத்தநாக ஆக்சைடு, நைட்ரசன் ஈராக்சைடு மற்றும் ஆக்சிசன் முதலியனவாகச் சிதைகிறது.

2 Zn(NO3)2 → 2 ZnO + 4 NO2 + O2

## பயன்கள்

பெருமளவு அடிப்படையிலான பயன்கள் ஏதுமில்லை எனினும் துத்தநாக நைட்ரேட்டு  ஆய்வகங்களில் ஒருங்கிணைப்புப் பல்லுறுப்பிகள் தயாரிப்பில் பயன்படுத்தப்படுகிறது. கட்டுப்படுத்தப்பட்ட சிதைவு மூலம் தயாரிக்கப்படும் துத்தநாக ஆக்சைடு , மீநுண் கம்பிகள் உள்ளிட்ட பல்வேறு துத்தநாக ஆக்சைடுகள் அடிப்படையிலான அமைப்புகள் தயாரிக்கப் பயன்படுகின்றன

சாயப் பொருட்களில் நிறம் நிறுத்தியாகவும் துத்தநாக நைட்ரேட்டைப் பயன்படுத்த முடியும். உதாரணமாக துத்தநாக கார்பனேட்டு வீழ்படிவாகக் கிடைக்கும் பின்வரும் வினையைக் குறிப்பிடலாம்.

:Zn(NO3)2 + Na<sub>2</sub>CO<sub>3</sub> → ZnCO3 + 2 NaNO<sub>3</sub>.

## மேற்கோள்கள்

பகுப்பு:நைட்ரேட்டுகள்
பகுப்பு:துத்தநாக சேர்மங்கள்
பகுப்பு:ஆக்சிசனேற்றிகள்
1629

**1629** (**[[ரோம எண்ணுருக்கள்|MDCXXIX]]**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* மார்ச் 6 - 1552 முதல் சீர்திருத்தத் திருச்சபையிடம் இழக்கப்பட்ட அனைத்து கத்தோலிக்க உடமைகளும் மீட்கப்பட வேண்டும் என புனித உரோமைப் பேரரசர் இரண்டாம் பெர்டினண்டு உத்தரவிட்டார்.
* சூன் 4 - டச்சுக் கிழக்கிந்தியக் கம்பனியின் *பட்டாவியா* என்ற கப்பல் மேற்கு ஆஸ்திரேலியாவின் பீக்கன் தீவுக்கருகில் மூழ்கியது. கப்பலில் இருந்த இரண்டு நாடுகடத்தப்பட்ட கொலையாளிகள் ஆத்திரேலியாவில் கரையொதுங்கினர். இவர்களின் முடிவு இதுவரையில் அறியப்படவில்லை.
* செப்டம்பர் 25 - சுவீடனும் போலந்தும் போர்நிறுத்தத்துக்கு உடன்பட்டன.

## பிறப்புகள்
* ஏப்ரல் 14 - கிறித்தியான் ஐகன்சு, டச்சு அறிவியலாளர் (இ. 1695)

## இறப்புகள்

## மேற்கோள்கள்

## 1629 நாட்காட்டி
பிசுமத்(III) நைட்ரேட்டு

**பிசுமத்(III) நைட்ரேட்டு** *(Bismuth(III) nitrate)* என்பது Bi(NO3)3•5H2O என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பிசுமத் நேர்மின் அயனி +3 ஆக்சிசனேற்ற நிலையிலும் நைட்ரேட்டு எதிர்மின் அயனியும் சேர்ந்து இச்சேர்மம் உருவாகிறது. ஐந்நைட்ரேட்டுச் சேர்மமே மிகப் பொதுவாகக் காணப்படும் பிசுமத் நைட்ரேட்டு வடிவமாகும். மற்ற பிசுமத் சேர்மங்களைத் தொகுப்பு முறையில் தயாரிக்க பிசுமத்(III) நைட்ரேட்டு பயன்படுகிறது. வர்த்தக ரீதியாகவும் இச்சேர்மம் விற்பனைக்கு கிடைக்கிறது. இச்சேர்மம் மட்டுமே தொகுதி 15 தனிமத்தால் உருவாக்கப்படுகிறது மற்றும் இவ்வினையே பிசுமத்தின் உலோகப் பண்பை எடுத்துக்காட்டும் வினையாகவும் கருதப்படுகிறது.

## தயாரிப்பு மற்றும் வினைகள்
பிசுமத் உலோகமும் அடர் நைட்ரிக் அமிலமும் சேர்ந்து வினைபுரியும் போது  பிசுமத்(III) நைட்ரேட்டு உருவாகிறது.

: Bi + 4HNO3 →  Bi(NO3)3   + 2H2O + NO

பிசுமத்(III) நைட்ரேட்டு  நைட்ரிக் அமிலத்தில் கரைகிறது ஆனால் அமிலத்தன்மை சுழியை விட அதிகரிக்கும்போது உடனடியாக நீராற்பகுக்கப்பட்டு பல ஆக்சிநைட்ரேட்டுகளைத் தோற்றுவிக்கிறது

அசெட்டோன், அசிட்டிக் அமிலம் மற்றும் கிளிசரால் ஆகியனவற்றிலும் பிசுமத்(III) நைட்ரேட்டு கரைகிறது ஆனால் நடைமுறையில் எத்தனால் மற்றும் எத்தில் அசெட்டேட்டு  ஆகியனவற்றில் கரைவதில்லை.

கரிம வேதியியல் தொகுப்பு வினைகள் சிலவற்றிலும் பிசுமத்(III) நைட்ரேட்டு பயன்படுகிறது என்பது அறியப்படுகிறது. உதாரணமாக, அரோமாட்டிக் சேர்மங்களின் நைட்ரோ ஏற்றம் மற்றும் தேர்ந்தெடுக்கப்பட்ட சல்பைடில் இருந்து சல்பாக்சைடாக மாற்றும் ஆக்சிசனேற்ற வினை ஆகியனவற்றைக் குறிப்பிடலாம் . டிராகெண்டோர்ஃப் வினையாக்கி உருவாக்கத்திலும் இச்சேர்மம் பயன்படுத்தப்படுகிறது.

குப்பெர்ரான் மற்றும் பைரோகலாலுடன் பிசுமத்(III) நைட்ரேட்டு வினைபுரிந்து அணைவுச் சேர்மங்களைத் தருகிறது. பிசுமத்தின் இருப்பைக் கண்டறியும் பருமனறி பகுப்பாய்வில் இவ்விரு சேர்மங்களும் அடிப்படையானவைகள் ஆகும்.

சூடுபடுத்தும் போது பிசுமத்(III) நைட்ரேட்டு சிதைவடைந்து நைட்ரசன் ஈராக்சைடாக உருவாகிறது

## அமைப்பு
முச்சரிவு படிக அமைப்பில் பிசுமத்(III) நைட்ரேட்டு காணப்படுகிறது. மற்றும் இது  10  Bi3+ ஒருங்கிணைப்புகளைக் கொண்டுள்ளது., (மூன்று இரட்டை நைட்ரேட்டு அயனிகள் மற்றும் நான்கு தண்ணீர் மூலக்கூறுகள்).

## மேற்கோள்கள்

பகுப்பு:பிசுமத் சேர்மங்கள்
பகுப்பு:நைட்ரேட்டுகள்
டேசயான்

**டேசயான்** () (பிறப்பு: டிசம்பர் 27, 1988) ஒரு தென் கொரியா நாட்டு நடிகர், ராப்பர், நடனக்கலைஞர், பாடகர், விளம்பர நடிகர் மற்றும் பாடலாசிரியர் ஆவார். இவர் 2008ஆம் ஆண்டு முதல் சிண்ட்ரெல்லா சிஸ்டர், ட்ரீம் ஹை, வோண்டேர்புள் டே போன்ற தொலைக்காட்சி தொடர்களில் நடித்ததன் மூலம் எல்லோராலும் அறியப்படும் நடிகர் ஆவார்.

## வெளி இணைப்புகள்
* 

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய ஆண் பாடகர்கள்
பகுப்பு:தென் கொரிய விளம்பர நடிகர்கள்
படே குலாம் அலி கான்

**[[உஸ்தாத்]] படே குலாம் அலி கான்** (*Bade Ghulam Ali Khan*, தேவநாகரி:बड़े ग़ुलाम अली ख़ान, சாமுகி/உருது: بڑے غلام علی خان) (c.&nbsp;2 ஏப்ரல் 1902 &ndash; 25 ஏப்ரல் 1968) *பாட்டியாலா இசைப்பரம்பரையைச்* சேர்ந்த இந்துசுத்தானி செவ்விசை பாடகர் ஆவார்.

## இளமையும் பின்னணியும்
கான் பிரித்தானிய இந்தியாவில் பஞ்சாப் மாகாணத்தில் கசூர் என்னுமிடத்தில் பிறந்தார்.  பிரிவினைக்குப் பின்னர் கசூர் பாக்கித்தானில் உள்ளது. இவரின் தந்தை அலி பக்‌ஷ் கான், மேற்கு பஞ்சாபிய இசைக்குடும்பத்தில் பிறந்த புகழ்பெற்ற பாடகராவார்.

தமது ஐந்தாவது அகவையிலேயே  தனது சித்தப்பா காலே கானிடமிருந்து சாரங்கி இசைக்கருவியை கற்கத் தொடங்கினார். பின்னர் மறுமணம் புரிந்திருந்த தனது தந்தையிடமிருந்து இசைப் பயிலத் தொடங்கினார். இவ்வாறு மூன்றாண்டுகள் கழிந்தன. இக்காலகட்டத்தில் கானூன் எனப்படும் இசைக்கருவியை  சீரமைத்தார். 21ஆம் அகவையில் பெனாரசு நகருக்கு இடம் பெயர்ந்தார்; அங்கு ஈராபாய் என்னும் நடனக் கலைஞருக்கு சாரங்கி இசைத்தார்.  பொதுமக்கள் இவரது இசையை இரசிக்கத் தொடங்கினர்.

## மேற்சான்றுகள்

## வெளி இணைப்புகள்

* 

பகுப்பு:இந்துஸ்தானி இசைப் பாடகர்கள்
பகுப்பு:1902 பிறப்புகள்
பகுப்பு:1968 இறப்புகள்
பகுப்பு:இந்திய முஸ்லிம்கள்
குருநகர்

**குருநகர்**, இலங்கையின் யாழ்ப்பாண மாவட்டத்தில், யாழ்ப்பாணம் பிரதேச செயலாளர் பிரிவில் அமைந்துள்ள ஒரு ஊர். இது, குருநகர் கிழக்கு, குருநகர் மேற்கு, சின்னக்கடை ஆகிய கிராம உத்தியோகத்தர் பிரிவுகளுக்குள் அடங்குகின்றது. யாழ்ப்பாண மாநகரசபை எல்லைக்குள் இருக்கும் இப்பகுதிக்குள், மாநகரசபையின் 1ம், 2ம், 3ம், 4ம், 5ம் வட்டாரங்கள் பகுதியாக அடங்குகின்றன. குடியேற்றவாதக் காலத்து யாழ்ப்பாணத்தின் ஐரோப்பியர் நகரம் அல்லது பறங்கித்தெரு என உள்ளூர் மக்களால் அழைக்கப்படும் பகுதி குருநகர்ப் பகுதியின் மேற்கு எல்லையை அண்டி அமைந்துள்ளது. கிழக்கு எல்லையை அண்டிச் சுண்டிக்குளி, திருநகர் ஆகியவை உள்ளன.

குருநகர் யாழ்ப்பாணத்தில் மக்கள்தொகை அடர்த்தி கூடிய பகுதிகளுள் ஒன்று. இங்கு கத்தோலிக்கர்கள் பெரும்பான்மையாக வாழ்கிறார்கள். குருநகர்ப் பகுதி மக்களிற் பலர் மீன்பிடித்தலைத் தொழிலாகக் கொண்டவர்கள். இங்கே 2313 மீனவக் குடும்பங்கள் உள்ளன.

## வரலாறு
யாழ்ப்பாணத்தின் ஆரம்பகால குடியேறிகள், உள்ளூர் புராணங்களின்படி, ஒரு இசைக்கலைஞரும் அவரது குடிமக்க்ளுடன், அவர்கள் கொழும்புத்துறை சுற்றியுள்ள பகுதியும், குருநகர் சுற்றியுள்ள பகுதியும் முதன் முதலில் குடியேறிய இடமாக இருந்தது. கொழும்புத்துறையில் அமைந்துள்ள கொழும்புத்துறை வணிகக் களஞ்சியமும் குருநகர் பகுதியிலுள்ள முன்னர் அமைந்துள்ள " *அலுப்பாந்தி "* என்றழைக்கப்படும் துறைமுகமும் அதன் ஆதாரங்களாகத் தெரிகிறது.

ஆரியச் சக்கரவர்த்திகளுடன் கடற்படை குருநகரின் மக்களால் நிர்வகிக்கப்பட்டு, ஆட்சி செய்யப்பட்டது. இங்கு மோரோக்கன் ஆராய்ச்சியாளர் இப்னு பதூதா ஆரியச்சக்கரவர்த்தியின் அரசர்களின் கப்பல்களைக் கண்டது என்று நம்பப்படுகிறது.

யாழ்ப்பாண இராச்சியத்தின் மேற்கு பகுதி குருநகரின் கரையார்களால் ஆட்சி செய்யப் பட்டது.

குருநகரின் மணியக்காரர்கள் மற்றும் அடப்பனார் யாழ்ப்பாண துறைமுகங்களின் தலைவர்களில் ஒருவராக பணியாற்றினார்.

## வழிபாட்டிடங்கள்
குருநகரில், புதுமை மாத தேவாலயம்; கார்மேல் மாதா தேவாலயம், புனித யாகப்பர் தேவாலயம், புனித அடைக்கல அன்னை தேவாலயம் போன்ற கிறித்தவ வழிபாட்டிடங்கள் உள்ளன. அத்துடன், சிறீ ஞானச் செல்வ விநாயகர் ஆலயம், சின்னக்கடை அம்மன் ஆலயம் என்னும் இந்து ஆலயங்களும், ஒரு மசூதியும் குருநகரில் உள்ளன.

## பின்வருவனவற்றையும் பார்க்கவும்
* புனித மரியாள் பேராலயம், யாழ்ப்பாணம்
* யாழ்ப்பாணம் சம்பத்தரிசியார் கல்லூரி

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
திருவாரூர் மாவட்டத்திலுள்ள கல்வி நிலையங்கள்

**திருவாரூர் மாவட்டத்திலுள்ள கல்வி நிலையங்கள்** என்பது இந்தியாவின் தமிழ்நாட்டில், திருவாரூர் மாவட்டத்தில் செயற்பட்டுவரும் கல்லூரிகள், பள்ளிகள் உள்ளிட்ட கல்வி நிலையங்களின் பட்டியலாகும். 

## பல்கலைக்கழகங்கள்
* தமிழ்நாடு மத்தியப் பல்கலைக்கழகம்

## கல்லூரிகள்
### கலை அறிவியல் கல்லூரிகள்
* அரசினர் கலை அறிவியல் கல்லூரி, நன்னிலம்
* அன்னை பாத்திமா மகளிர் கல்லூரி, திருத்துறைப்பூண்டி
* எம்.ஆர்.ஜி அரசினர் கலைக்கல்லூரி, மன்னார்குடி
* எஸ். கே. கலை அறிவியல் கல்லூரி, மன்னார்குடி
* சுவாமி தயானந்தா கலை அறிவியல் கல்லூரி, மஞ்சக்குடி
* சுல்தானா அப்துல்லா ராவுத்தர் மகளிர் கல்லூரி, கூத்தநல்லூர் 
* செங்கமல தாயார் கலை அறிவியல் கல்லூரி, சுந்தரகோட்டை 
* டி.டி. நரசிம்மன் - சுவாமி தயானந்தா கலை அறிவியல் கல்லூரி 
* திரு.வி.க. அரசினர் கலைக்கல்லூரி, திருவாரூர்
* நேதாஜி சுபாஷ் சந்திரபோஸ் கல்லூரி 
* ரபியம்மாள் அகமது மைதீன் மகளிர் கல்லூரி

### பாலிடெக்னிக் கல்லூரிகள்
*SK Polytechnic college, Mannargudi.*
*Govt Polytechnic college, Thiruthuraipoondi.*
ARJ Polytechnic college, Mannargudi.
AAROORAN Polytechnic college, Nannailam.
AMMA Polytechnic College, Thiruthuraipoondi.
Elumalaiyan Polytechnic College, Nannilam.
Government Polytechnic College, Valangaiman, Mannargudi to Kumbakonam route.
Nethaji Subash Chandra Bose Polytechnic College, Tiruvarur.
Veludaiyar Polytechnic College, Kodavasal, Tiruvarur.

### பொறியியல் கல்லூரிகள்
* அண்ணா பல்கலைக்கழகம், திருக்குவளை மையம்
* அஞ்சலை அம்மாள் மகாலிங்கம் பொறியியல் கல்லூரி, திருவாரூர்
* ஏ.ஆர்.ஜே பொறியியல் மற்றும் தொழில்நுட்பக் கல்லூரி

### மருத்துவக் கல்லூரிகள்
* திருவாரூர் மருத்துவக்கல்லூரி
* டிகே பாராமெடிக்கல் கல்லூரி, திருவாரூர்

Nehru nursing college, Tiruvarur.
Venkateswara Pharmacy Of Nursing College, Mannargudi.
Sri Balaji Nursing & Paramedical College, Mannargudi.
DK Paramedicals & Nursing College, Thiruvarur

## பள்ளிகள்
### அரசு பள்ளிகள்
Govt Girls Higher secondary school, Mannargudi.
Pirakasam govt school, Mannargudi.
Govt high school, Mannargudi.
Govt Middle school, Mannargudi.
Govt Boys higher secondary school, Thiruthuraipoondi.
Govt Boys higher secondary school, Thiruvarur.

### அரசு உதவிபெறும் பள்ளிகள்
டிர்னிட்டி அகாடடி===
National Higher secondary school, Mannargudi
Findlay Higher secondary school, Mannargudi
Ganapathyvilas High school, Mannargudi.
Sri Ashoka Matric High. school , Mannargudi.
Shanmuga Matric Higher secondary school, Mannargudi.
Sri Bharathidasan Matric higher secondary school, Mannargudi.
Devi Matric Higher secondary school, Mannargudi.
ARJ Public school, Mannargudi.
Dharani Matriculation school, Mannargudi.
Sri Bharathividyalaya matriculation school, Mannargudi.
St.Joesph girls higher secondary school, Mannargudi.

## மேற்கோள்கள்
கட்டுடை

**கட்டுடை**, இலங்கையின் யாழ்ப்பாண மாவட்டத்தில் வலிகாமம் தென்மேற்குப் பிரதேச செயளாளர் பிரிவில் அமைந்துள்ள ஒரு சிறிய ஊர். இது மானிப்பாய் மேற்கு கிராம உத்தியோகத்தர் பிரிவுக்குள் அடங்குகிறது. யாழ்ப்பாணம்-மானிப்பாய்-காரைநகர் வீதியில் மானிப்பாய்ச் சந்திக்கும் சண்டிலிப்பாய்ச் சந்திக்கும் இடையில் வீதியிலிருந்து மேற்கில் இவ்வூர் உள்ளது. கட்டுடை மானிப்பாயிலிருந்து ஏறத்தாழ 4 கி.மீ. தொலைவிலும், யாழ்ப்பாணத்திலிருந்து 10 கி.மீ. தொலைவிலும் உள்ளது.

## நிறுவனங்கள்
இந்த ஊரில் ஒரேயொரு அரசாங்கப் பாடசாலை உள்ளது. கட்டுடை சைவ வித்தியாலயம் எனப் பெயர் கொண்ட இப்பாடசாலை ஒன்று முதல் ஐந்தாம் வகுப்புவரை உள்ள, ஆண் பெண் இருபாலாரும் கல்வி பயிலும் ஆரம்பப் பாடசாலை ஆகும். அரசாங்கத்தின் வசதி என்ற வகையில் இந்த ஊரில் ஒரு அஞ்சல் அலுவலகமும் உள்ளது.

கட்டுடையில், அரசடிப் பிள்ளையார் கோயில் என்னும் ஒரு பிள்ளையார் கோயிலும், ஒரு வைரவர் கோயிலும் அமைந்துள்ளன.

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பாசையூர்

**பாசையூர்**, இலங்கையின் யாழ்ப்பாண மாவட்டத்தில், யாழ்ப்பாணம் பிரதேச செயலாளர் பிரிவில் அமைந்துள்ள ஒரு ஊர். இது, பாசையூர் கிழக்கு, பாசையூர் மேற்கு ஆகிய கிராம உத்தியோகத்தர் பிரிவுகளுக்குள் அடங்குகின்றது. யாழ்ப்பாண மாநகரசபை எல்லைக்குள் இருக்கும் இப்பகுதி, மாநகரசபையின் 7ம் வட்டாரம் ஆகும். இவ்வூருக்கு மேற்கில் திருநகரும், வடக்கில் ஈச்சமோட்டை, கொழும்புத்துறை என்பனவும், கிழக்கில் கொழும்புத்துறையும், தெற்கில் யாழ்ப்பாண நீரேரியும் உள்ளன.

இங்கு கத்தோலிக்கர்கள் பெரும்பான்மையாக வாழ்கிறார்கள். பாசையூர்ப் பகுதி மக்களிற் பலர் மீன்பிடித்தலைத் தொழிலாகக் கொண்டவர்கள். இங்கே 567 மீனவக் குடும்பங்கள் உள்ளன.

## வழிபாட்டிடங்கள்
பாசையூரில் கிறிஸ்து அரசர் தேவாலயம், அப்போஸ்தலிக்க தேவாலயம் ஆகிய கிறித்தவ வழிபாட்டிடங்கள் உள்ளன.

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
இம்பபான்

**இம்பபான்** (, , ) என்பது  சுவாசிலாந்தின் தலைநகரமும், மிகப்பெரிய நகரமும் ஆகும். 2010ன் மதிப்பீட்டின்படி இம்பபானில் 94,874 குடிகள் வசிக்கின்றனர். இது இட்டிம்பாவில் உள்ள இம்பபான் நதிக்கும் மற்றும் அதன் கிளை நதியான போலிஞ்சேன் நதிக்கும் இடையில் அமைந்துள்ளது. இது ஹோஹோ மாவட்டத்தில் அமைந்துள்ளது. இதன் சராசரி கடல் மட்ட உயரம் 1243 மீற்றர்கள் ஆகும். இந்நகரத்தின் 1987ன் சனத்தொகை மதிப்பீடு 30,000 ஆகும்.

## காலநிலை

## மேற்கோள்கள்

பகுப்பு:ஆப்பிரிக்கத் தலைநகரங்கள்
பகுப்பு:எசுவாத்தினி
லீ ஜியுன்

**[[லீ]] ஜியுன்** () (பிறப்பு: மே 16, 1993) ஒரு தென் கொரிய நாட்டு நடிகை, பாடலாசிரியர் மற்றும் பாடகி ஆவார். இவர் 1995ஆம் ஆண்டு முதல் ட்ரீம் ஹை, பிரிட்டி மேன் போன்ற பல தொலைக்காட்சி தொடர்களில் நடித்துள்ளார். இவர் பல பாடல்கள் பாடியுள்ளார் என்பது குறிப்பிடத்தக்கது.

## '''திரைப்பட விபரம்'''

### '''நடித்த திரைப்படங்கள்:'''

#### '''தொலைக்காட்சி தொடர்கள்:'''

## மேற்கோள்கள்

## வெளி இணைப்புகள்
* 
* 

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:தென் கொரிய தொலைக்காட்சி நடிகைகள்
பகுப்பு:தென் கொரியத் திரைப்பட நடிகைகள்
பகுப்பு:தென் கொரிய பாடகிகள்
ஹம் ஐன்ஜுங்

**ஹம் ஐன்ஜுங்** (*Hahm Eun-jung*, பிறப்பு: டிசம்பர் 12, 1988) ஒரு தென் கொரிய நாட்டு நடிகை மற்றும் பாடகி ஆவார். இவர் 1995ஆம் ஆண்டு முதல் காபி ஹவுஸ், ட்ரீம் ஹை, குயின் இன்சூ, என்ட்லேச்ஸ் லவ், லவ் ஒன் அ ரூப்டோப் போன்ற பல தொலைக்காட்சி தொடர்களில் நடித்து வருகின்றார். இவர் பல பாடல்கள் பாடியுள்ளார் என்பது குறிப்பிடத்தக்கது.

## மேற்கோள்கள்

## வெளி இணைப்புகள்
*T-ARA Official Website 

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:தென் கொரிய தொலைக்காட்சி நடிகைகள்
பகுப்பு:தென் கொரியத் திரைப்பட நடிகைகள்
பகுப்பு:தென் கொரிய விளம்பர நடிகைகள்
பகுப்பு:தென் கொரிய பாடகிகள்
அறிஞர் அண்ணா அரசினர் மகளிர் கலைக் கல்லூரி, வாலாஜாபேட்டை

**அறிஞர் அண்ணா அரசினர் மகளிர் கலைக்கல்லூரி** இந்தியாவின் தமிழ்நாட்டில், இராணிப்பேட்டை மாவட்டத்தின் வாலாஜாபேட்டையில் செயற்பட்டுவரும் தமிழக அரசின் கலை அறிவியல் கல்லூரியாகும். இக்கல்லூரி 1968ஆம் ஆண்டில் தொடங்கப்பட்டது. தற்போது திருவள்ளுவர் பல்கலைக்கழகத்தின் உறுப்புக் கல்லூரியாக செயற்பட்டு வருகிறது.

## மேற்கோள்கள்

## வெளியிணைப்புகள்

பகுப்பு:இராணிப்பேட்டை மாவட்டத்திலுள்ள அரசினர் கலைக் கல்லூரிகள்
சோய் காங்கி

**சோய் காங்க்ஹீ** (*Choi Kang-hee*, பிறப்பு: மே 5, 1977) ஒரு தென் கொரிய நாட்டு நடிகை மற்றும் வானொலி டி.ஜே. ஆவார். இவர் 1995ஆம் ஆண்டு முதல் தங்க யூ, பரோடேச்ட் த பாஸ், ஹார்ட் டு ஹார்ட் போன்ற பல தொலைக்காட்சி தொடர்களிலும் மற்றும் மை ஸ்கேரி கேர்ள், மை லவ், பெஸ்ட்செல்லர்ஸ் போன்ற திரைப்படங்களிலும் நடித்துள்ளார்.

## மேற்கோள்கள்

## வெளி இணைப்புகள்
* 
* Choi Kang-hee at Will Entertainment
* 

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:தென் கொரிய தொலைக்காட்சி நடிகைகள்
பகுப்பு:தென் கொரியத் திரைப்பட நடிகைகள்
பகுப்பு:தென் கொரிய விளம்பர நடிகைகள்
கிம் ஜேஜோங்

**கிம் ஜேஜோங்** () (பிறப்பு: 26 ஜனவரி 1986) ஒரு தென் கொரியா நாட்டு நடிகர், பாடகர், விளம்பர நடிகர் மற்றும் பாடலாசிரியர் ஆவார். இவர் டாக்டர். ஜின், டிரையாங்கிள், ஸ்பை போன்ற தொலைக்காட்சி தொடர்களில் நடித்துள்ளார்.

## வெளி இணைப்புகள்
*

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய ஆண் பாடகர்கள்
பகுப்பு:தென் கொரிய விளம்பர நடிகர்கள்
சித்தன்கேணி

**சித்தன்கேணி**, இலங்கையின் யாழ்ப்பாண மாவட்டத்தில் வலிகாமம் மேற்குப் பிரதேச செயலாளர் பிரிவில் உள்ள ஒரு ஊர். இது, சித்தன்கேணி கிராம அலுவலர் பிரிவுக்குள் அடங்குகின்றது. இவ்வூரின் கிழக்கே சங்கானையும், தெற்கில் வட்டுக்கோட்டையும், மேற்கில் பண்ணாகம், தொல்புரம் ஆகிய ஊர்களும் உள்ளன. யாழ்ப்பாணம்-மானிப்பாய்-காரைநகர் வீதியும், வல்லை-தெல்லிப்பழை-அராலி வீதியும் இவ்வூரில் ஒன்றையொன்று வெட்டிச் செல்கின்றன. இச்சந்தி சித்தன்கேணிச் சந்தி எனப்படுகிறது.

## பெயர்க்காரணம்
இவ்விடத்தின் சித்தன்கேணி என்ற பெயருக்கு **காரணம்** என கூறப்படும் வாய்வழிக்கதை:  **ஒரு காலத்தில் இவ்விடத்தில் பிரபலமான சித்தர்கள் ஒன்று கூடி வழிபாடுகளை நடத்தினரெனவும் அவர்கள் இறைவனை வழிபடும் நோக்குடன் கேணி ஒன்றை அமைத்தாகவும் அதன் காரணத்தாலேயே இவ்வூருக்கு இப்பெயர் அமைந்தாகவும் கூறப்படுவதுண்டு.** சித்தர்கள் அமைத்து வழிபட்டதாக கூறப்படும் அந்த பழமை வாய்ந்த கேணி தற்போதும் காணப்படுகின்றது. அக்  கேணிக்கருகில் ஒரு வைரவராலயமும் அமைத்து அப் பிரதேச மக்கள் வழிபாடுகளை நடத்தி வருவதுடன் பூசாரி என அழைக்கப்படும் அந்தணர்களால் முக்கால பூசை வழிபாடுகளும் இடம்பெற்று வருவது குறிப்பிடத்தக்க விடயம் ஆகும்.

## நிறுவனங்கள்
சித்தன்கேணியில் இரண்டு அரசாங்கப் பாடசாலைகள் உள்ளன. இவற்றுள் பிளவத்தை அமெரிக்க மிசன் தமிழ்க் கலவன் பாடசாலையில் ஒன்று முதல் எட்டாம் வகுப்புவரை வகுப்புக்கள் உள்ளன. ஶ்ரீ கணேச வித்தியாலயத்தில் மாணவர்கள் 13 ஆம் ஆண்டுவரை கற்கலாம்.

மேலும் இவ்வூரில் பிரபலமான ஆலயங்களும் காணப்படுகின்றன:
* சித்தன்கேணி ஸ்ரீ சிவசிதம்பரேஸ்வரர் ஆலயம்
* சித்தன்கேணி ஸ்ரீ மகாகணபதிப் பிள்ளையார் ஆலயம்
* கலைநகர் கம்பம்புலோ ஆதிவைரவர் ஆலயம்
* வட்டு வடக்கு பிரமனாச்சித்தோட்டம் கற்பகப் பிள்ளையார் தேவஸ்தானம்
* சித்தன்கேணி நாககன்னி அம்பாள் ஆலயம்

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
வானவன்மாதேவிபுரம்

**வானவன்மாதேவிபுரம்** எனற **மானாம்பதி**, தமிழ்நாட்டின் காஞ்சிபுரம் மாவட்டத்தில், உத்திரமேரூருக்கு அருகே, வந்தவாசி சாலையில் அமைந்துள்ள சிற்றூராகும். இவ்வூரின் வரலாற்றுப்பெயர் வானவன்மாதேவிபுரம் ஆகும்.. இந்த ஊர் ஆயிரம் ஆண்டுகளுக்கு முற்பட்டது. இந்த ஊரில் அரசினர் மேல்நிலைப் பள்ளி ஒன்று உள்ளது.

சற்றேறக்குறைய 2000 வீடுகளுக்கு மேல் இங்குள்ளன.

## சான்றுகள்

பகுப்பு:காஞ்சிபுரம் மாவட்டத்தில் உள்ள கிராமங்கள்
நிக்கல்(II) அயோடைடு

**நிக்கல்(II) அயோடைடு** *(Nickel(II) iodide)* என்பது NiI2 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இணைக்காந்தமான இச்சேர்மம் கருப்பு நிறத்துடன் காணப்படுகிறது. தண்ணீரில் எளிதில் கரைந்து நீரணைவுச் சேர்மங்களின் நீலப்-பச்சை நிறக் கரைசலைக் கொடுக்கிறது. இந்நிறம் குறிப்பாக நீரேற்றம் பெற்ற நிக்கல்(II) சேர்மங்களுக்கு உரியது ஆகும். ஓரியல்பு வினையூக்கியாக சில பயன்களை இச்சேர்மம் கொண்டுள்ளது.

## அமைப்பு மற்றும் தயாரிப்பு

நீரற்ற நிக்கல்(II) அயோடைடு CdCl2 சேர்மத்தின் தலைமைப்பண்பு கூறுகளுடன் படிகமாகிறது. ஒவ்வொரு நிக்கல்(II) மையமும் எண்முக ஒருங்கிணைவு வடிவத் தோற்றத்தை வெளிப்படுத்துகிறது.

ஐந்து நீரேற்றை நீர்நீக்கம் செய்து NiI2 தயாரிக்கப்படுகிறது.

NiI2 எளிமையாக நீரேற்றம் அடைகிறது. நிக்கல் ஆக்சைடு, நிக்கல் ஐதராக்சைடு அல்லது நிக்கல் கார்பனேட்டுடன் ஐதரயோடிம் அமிலத்தில் கரைத்து இவற்றைத் தயாரிக்கலாம். நீரிலி வடிவ நிக்கல்(II) அயோடைடை, தூளாக்கப்பட்ட நிக்கலுடன் அயோடின் சேர்த்துத் தயாரிக்கலாம்.

சில தொழிற்துறை பயன்களையும் நிக்கல்(II) அயோடைடு கொண்டுள்ளது. கார்பனைலேற்ற வினைகளில் வினையூக்கியாக இது செயலாற்றுகிறது . கரிமத் தொகுப்புவினைகள் சிலவற்றில் பொருத்தமான வினையாக்கியாக, குறிப்பாக சமாரியம்(II) அயோடைடுடன் இணைந்துச் செயல்படுகிறது.

## மேற்கோள்கள்

பகுப்பு:அயோடைடுகள்
பகுப்பு:உலோக ஆலைடுகள்
பகுப்பு:நிக்கல் சேர்மங்கள்
பகுப்பு:கனிம வேதியியல் சேர்மங்கள்
கார்பன் நான்கையோடைடு

**கார்பன் நான்கையோடைடு** *(Carbon tetraiodide)* என்பது CI4  என்ற மூலக்கூற்று வாய்ப்பாடு கொண்ட நான்கு ஆலோ மீத்தேன் வகை வேதியியல் சேர்மமாகும். பிரகாசமான சிவப்பு நிறம் கொண்ட இச்சேர்மம் வண்ணமயமான மீத்தேன் வழிப்பொருட்களுக்கு சிறந்த உதாரணமாகக் கருதப்படுகிறது. இதர மீத்தேன் வழிப்பொருட்கள் மிகக்குறைவான எடைஅளவு கார்பனை பெற்றிருந்தாலும் இச்சேர்மம் சற்றுக் கூடுதலாக 2% கார்பனின் எடையைப் பெற்றுள்ளது.

இந்த நான்முகி மூலக்கூறின் தோற்றத்தில் 2.12 ± 0.02 Å. என்ற இடைவெளி தொலைவுடன் C-I பிணைப்புகள் உள்ளன. குறுகிய அயோடின் – அயோடின் 3.459 ± 0.03 Å பிணைப்புகளால் இம்மூலக்கூறு சற்று நெரிசலாகக் காணப்படுகிறது. இதன்காரணமாகவே வெப்பத்திலும் ஒளியிலும் இச்சேர்மம் நிலைப்புத்தன்மை இன்றி காணப்பட வாய்ப்பு ஏற்படுகிறது.  அனேகமாக இதே காரணத்தினாலேயே அறு அயோடோ ஈத்தேன் அறியப்படாமல் இருக்கலாம்.

கார்பன் நான்கையோடைடு நான்முக படிகவமைப்பில் (a 6.409, c 9.558 (.10−1 நானோ மீட்டர்).படிகமாகிறது.
 
சமச்சீராக நான்முக மூலக்கூறுகள் பதிலீடு செய்யப்பட்டிருப்பதால் இருமுனைத் திருப்புத்திறன் இங்கு சுழியாக உள்ளது.

## பண்புகள்
தண்ணீருடன் CI4  வினைபுரிந்து அயோடோஃபார்ம் மற்றும் அயோடின் ஆகியனவற்றைத் தருகிறது. மற்றபடி இச்சேர்மம் முனைவற்ற கரிமக் கரைப்பான்களில் கரைகிறது. வெப்பம் மற்றும் ஒளியால் சிதைவடைந்து நான்கையோடோ எத்திலீனாக I2C=CI2 மாறுகிறது.

## தயாரிப்பு

அலுமினியம் முக்குளோரைடு வினையூக்கியாகச் செயலாற்றி அறை வெப்பநிலையில் ஆலசன் பரிமாற்ற தொகுப்பு வினையின் மூலமாக கார்பன் நான்கையோடைடு தயாரிக்கப்படுகிறது. விளைபொருளான கரைசலில் இருந்து இது படிகமாகிறது:

::CCl4  + 4 EtI  →  CI4  +  4 EtCl.

## பயன்கள்
காரத்துடன் கார்பன் நான்கையோடைடு வினைபுரிந்து அயோடினேற்றம் செய்யும் வினையாக்கியாக இது பயன்படுகிறது. கீட்டோன்களை  PPh3 மற்றும் CI4 ஆகியனவற்றுடன் சேர்ந்து 1,1- ஈரயோடோயீத்தீனாக மாற்றுகிறது. அப்பெல் வினையின் வினைவழி முறையைப் போல ஆல்ககால், அயோடைடு மாற்றம் நிகழ்கிறது. அப்பெல் வினையில் ஆல்ககாலில் இருந்து  குளோரினை உருவாக்க கார்பன்நாற்குளோரைடு பயன்படுத்தப்படுகிறது.

## பாதுகாப்பு
கார்பன் நான்கையோடைடை 0 °செ இல் சேமித்து வைக்க வேண்டுமென்று தயாரிப்பாளர்கள் பரிந்துரைக்கின்றனர். எரிச்சல் உண்டாக்கும் தன்மை இதற்கு உண்டு. இதனுடைய உயிர் போக்கும் அளவு (LD50)  178 மி.கி.கி.கி−1. ஆகும். பொதுவாக பெர்ராலசனேற்ற கரிமச் சேர்மங்கள் நச்சுகளாகக் கருதப்படுகின்றன. ஆனால், பெர்புளோரோ ஆல்க்கேன் மட்டும் சற்று விதிவிலக்காகக் கருதப்படுகிறது.

## மேற்கோள்கள்

## உசாத்துணை
Sorros, H., Hinkam J. B., “The Redistribution Reaction. XI. Application to the Preparation of Carbon Tetraiodide and Related Halides” Journal of the American Chemical Society 1945, 67, 1643. DOI.

பகுப்பு:அலோக ஆலைடுகள்
பகுப்பு:அயோடோ ஆலைடுகள்
பகுப்பு:அயோடோ ஆல்க்கேன்கள்
பகுப்பு:ஆலோ மீத்தேன்கள்
பகுப்பு:கரிம வேதியியல் வினையாக்கிகள்
பகுப்பு:ஆலோமீத்தேன்கள்
பகுப்பு:கனிம கரிமச் சேர்மங்கள்
பியூட்டைல் அயோடைடு

**பியூட்டைல் அயோடைடு**  அல்லது **1-அயோடோ பியூட்டேன்** *(Butyl iodide 1-iodobutane)* என்பது பியூட்டேனின் அயோடோ வழிப்பொருளாக கிடைக்கும் கரிம வேதியியல் சேர்மமாகும்.இதனுடைய மூலக்கூற்று வாய்ப்பாடு C4H9I ஆகும். இச்சேர்மம் ஓர் ஆல்க்கைலேற்றம் செய்யும் முகவராகப் பயன்படுத்தப்படுகிறது.
## மேற்கோள்கள்

பகுப்பு:ஆல்க்கைலேற்றும் முகவர்கள்
பகுப்பு:அயோடோ ஆல்க்கேன்கள்
அசெட்டைல் புளோரைடு

**அசெட்டைல் புளோரைடு** *(Acetyl fluoride )* என்பது C2H3FO என்ற மூலக்கூற்று வாய்ப்பாடு கொண்ட ஓர் அசைல் ஆலைடுச் சேர்மம் ஆகும்

## தயாரிப்பு

அசிட்டிக் நீரிலியுடன் ஐதரசன் புளோரைடைச் சேர்த்து வினைப்படுத்தும் போது நிகழும் தொகுப்பு வினையில் உடன் விளை பொருளாக அசெட்டைல் புளோரைடு தோன்றுகிறது 

: +  →  + 

## மேற்கோள்கள்

## இவற்றையும் காண்க
*அசிட்டைல் குளோரைடு
*அசைலேற்றம் 

பகுப்பு:அசைல் புளோரைடுகள்
ஹாட் பொட்டேடோ

**ஹாட் பொட்டேடோ** (Hot Potatoes) என்பது இணைய தளத்தில் ஆடும் ஓர் விளையாட்டு மென்பொருள் ஆகும். இது கற்றலில் பயன்தரக்கூடியது. மாணவர்களுக்குத் தேவையான ஆறு வகை மதிப்பீட்டுப் பயிற்சிகளை ஹாட்பொட்டேடோ என்கிற மென்பொருள் அளிக்கிறது. பலவுள் தெரிவு, குறுவினா, பொருத்துக வகை வினாக்கள், புதிர்விளையாட்டு, வாக்கியத்தை இடம் மாற்றுதல், கோடிட்ட இடத்தை நிரப்புதல் போன்ற ஆறு வகையான விளையாட்டுகளை நாமே உருவாக்கும் முறையில் செயலிகள் அமைந்துள்ளன. ஆறாவது செயலி மேற்கண்ட அணைத்து விளையாட்டுகளையும் உள்ளடக்கியது.
 
இந்த மென்பொருளானது விக்டோரியா பல்கலைக்கழகத்தின் மனிதவள கணினி மற்றும் ஊடக மையத்தில், ஆராய்ச்சி மற்றும் வளர்ச்சிக் குழுவினால் தயாரிக்கப்பட்டது. 1998இல், பெல்ஜியத்தில் உள்ள லியுவென்னில் நடந்த, யுரோகால் மாநாட்டில், இம்மென்பொருளின் 2.0 வரிசை வெளியிடப்பட்டது. இம்மென்பொருள்மீதான வணிகத்தை ஹாஃப்-பேக்ட் மென்பொருள் அமைப்பு (Half-Baked Software Inc.) நிர்வகிக்கிறது. அக்டோபர் 2009இலிருந்து இந்த மென்பொருள் அனைவருக்கும் பயன்படும் வகையில் இலவசமாகத் தரப்படுகிறது. ஆனால் இது திறமூலம் இல்லை. விண்டோசு இயங்கு தளத்தில் செயல்படக்கூடிய இந்த மென்பொருளை யாவா மூலமும் நிறுவலாம். தற்பொழுது, தமிழ்நாட்டில் உள்ள அரசுப் பள்ளிகளில், இம்மென்பொருளை மாணவர்களுக்குப் பயன்படுத்த, தமிழ்நாடு மாநிலக் கல்வி மற்றும் ஆராய்ச்சி நிறுவனமானது ஆசிரியர்களுக்குப் பயிற்சி அளித்தது. அதன்படி பயிற்சி பெற்ற ஆசிரியர்கள் இம்மென்பொருளைப் பயன்படுத்திவருகின்றனர்.

## சான்றுகள்


## மேற்கோள்
* Stewart Arneil and Martin Holmes (1999). "Juggling hot potatoes: Decisions and compromises in creating authoring tools for the Web". *ReCALL Journal*, Vol. 11 No. 2 (Web edition ) and *College and University Media Review*, Vol. 6 No. 1. CUP; CCUMC. http://www.eurocall-languages.org/recall/pdf/rvol11no2.pdf . September 1999.
* Stewart Arneil and Martin Holmes (2001). "Hot Potatoes, History and Future". Presentation, EuroCALL 2001 Conference, Nijmegen. http://web.uvic.ca/hrd/eurocall2001/HotPotPastFuture/PastFutureHome.htm. August 2001.
* Stewart Arneil and Martin Holmes (2003). "Unicode and Software Development: Hot Potatoes Goes Multilingual". Presentation, WorldCALL 2003 Conference, Banff, Canada, May 2003; also IALLT 2003 Conference June 2003. http://web.uvic.ca/hrd/iallt2003/unicode/presentation.xml. May 2003.
* Stewart Arneil and Martin Holmes (2004). "Hacking in Hot Potatoes: A little knowledge brings a lot of power". In *TEL & CAL*. CALL-Austria Assn. http://www.e-lisa.at/magazine/tellcall/ . January 2004. 
* Stewart Arneil and Martin Holmes (2008). "Hot Potatoes: Taking an academic software project into the commercial domain". In *Aprendizaje de Lenguas Asistido por Ordenador: Herramientas de Autor para el Desarrollo de Cursos a Través de la Web,* ed. Ana Gimeno Sanz, pp.&nbsp;5–33. Editorial Universidad Politécnica de Valencia. http://www.upv.es/pls/obib/est_publ.FichPublica?P_ESTILO=200&P_IDIOMA=i&P_ARM=2154 . http://books.google.ca/books?id=kYF1QwAACAAJ&dq=Aprendizaje+de+Lenguas+Asistido+por+Ordenador:+Herramientas+de+Autor+para+el+Desarrollo+de+Cursos+a+Trav%C3%A9s+de+la+Web&hl=en&ei=JhrpTtw0yJSIAsfP7KcM&sa=X&oi=book_result&ct=result&resnum=1&ved=0CDcQ6AEwAA. 2008.

## வெளியிணைப்பு
* ஹாட் பொட்டேடோவின் முகப்புப்பக்கம்

பகுப்பு:ஆசிரியர்களுக்கான மென்பொருட்கள்